Σκοποβολή στους Θερινούς Ολυμπιακούς Αγώνες 1896 – 300 μέτρα ελεύθερο τουφέκι τριών στάσεων ανδρών

200px|thumb|right|Ο Δανός Βίγκο Γιένσεν που κατέκτησε τρία μετάλλια στην Αθήνα (δύο στην άρση βαρών και ένα στη σκοποβολή).
200px|thumb|right|Ο σκοπευτής και αρχιτέκτονας Αναστάσιος Μεταξάς. Σε δικά του σχέδια αναμορφώθηκε το Παναθηναϊκό Στάδιο για να φιλοξενήσει τους Ολυμπιακούς Αγώνες του 1896.

Το ελεύθερο τουφέκι ανδρών σε τρεις στάσεις από απόσταση 300 μέτρων ήταν ένα από τα πέντε αγωνίσματα σκοποβολής στο πρόγραμμα των Θερινών Ολυμπιακών Αγώνων του 1896 στην Αθήνα. Διοργανώθηκε το δίημερο 11 και 12 Απριλίου 1896 στο σκοπευτήριο της Καλλιθέας.

 Σύνοψη αγωνίσματος 
Πρόκειται για το δεύτερο αγώνισμα με τουφέκι και το τελευταίο χρονολογικά αγώνισμα σκοποβολής εκείνων των Αγώνων. Στον αγώνα δήλωσαν συμμετοχή 25 αθλητές, όμως μόνο οι 20 (από τρεις χώρες) έλαβαν μέρος. Κάθε σκοπευτής έριξε συνολικά 40 βολές (χωρισμένες σε τέσσερις γύρους των δέκα βολών ο κάθε ένας) σε στόχο που βρισκόταν 300 μέτρα μακριά, από τρεις διαφορετικές στάσεις (γονυπετώς, πρηνηδόν και ορθίως). 

Μετά το τέλος της πρώτης ημέρας, ο Ιωάννης Φραγκούδης βρισκόταν στην πρώτη θέση. Όταν όμως το αγώνισμα συνεχίστηκε την επομένη, ο Γεώργιος Ορφανίδης ανέβηκε στην κορυφή και έμεινε εκεί μέχρι το τέλος. Συνολικά, ο Ορφανίδης συγκέντρωσε 1583 βαθμούς έχοντας καταφέρει 37 χτυπήματα στον στόχο, ενώ ο Φραγκούδης συγκέντρωσε 1312 βαθμούς με 31 επιτυχημένα χτυπήματα. Τρίτος τερμάτισε ο Δανός Βίγκο Γιένσεν με 1305 βαθμούς και 31 χτυπήματα στον στόχο. 

Στις επόμενες δύο θέσεις βρέθηκαν οι Αναστάσιος Μεταξάς (1102 βαθμοί) και Παντελής Καρασεβδάς (1039 βαθμοί), χωρίς ωστόσο να γνωρίζουμε περαιτέρω λεπτομέρειες σχετικά με τις βολές τους. Επίσης, παραμένει άγνωστη η τελική κατάταξη των αθλητών που κατέλαβαν τις θέσεις 6 έως 18, οι επιδόσεις τους καθώς και τα ονόματα μερικών εξ' αυτών. Δύο αθλητές (Βουράκης και Λαγγάκης) δεν τερμάτισαν τον αγώνα.

 Τελική κατάταξη 
 Κατάταξη  Σκοπευτής  Βαθμοί  Χτυπήματα  1  2  3  4 1  20px|border|Ελλάδα Γεώργιος Ορφανίδης (Ελλάδα) 1,583  37  328  520  420  315 2  20px|border|Ελλάδα Ιωάννης Φραγκούδης (Ελλάδα) 1,312  31  470  192  440  210 3  20px|border|Δανία Βίγκο Γιένσεν (Δανία) 1,305  31  392  423  280  210 4  20px|border|Ελλάδα Αναστάσιος Μεταξάς (Ελλάδα) 1,102  Άγνωστα 5  20px|border|Ελλάδα Παντελής Καρασεβδάς (Ελλάδα) 1,039  Άγνωστα 6-18  20px|border|Ελλάδα Αντελοθανάσης (Ελλάδα) Άγνωστα 20px|border|Ελλάδα Γεώργιος Διαμαντής (Ελλάδα) Άγνωστα 20px|border|Ελλάδα Αλέξανδρος Θεοφιλάκης (Ελλάδα) Άγνωστα 20px|border|Ελλάδα Ιωάννης Θεοφιλάκης (Ελλάδα) Άγνωστα 20px|border|Ελλάδα Καρακατσάνης (Ελλάδα) Άγνωστα 20px|border|Ελλάδα Νικόλαος Λεβίδης (Ελλάδα) Άγνωστα  Σίδνεϋ Μέρλιν (Μεγάλη Βρετανία) Άγνωστα 20px|border|Ελλάδα Ζήνων Μιχαηλίδης (Ελλάδα) Άγνωστα 20px|border|Ελλάδα Μουστακόπουλος (Ελλάδα) Άγνωστα 20px|border|Ελλάδα Παναγιώτης Παυλίδης (Ελλάδα) Άγνωστα 20px|border|Ελλάδα Νικόλαος Τρικούπης (Ελλάδα) Άγνωστα 20px|border|Ελλάδα Αλέξιος Φέτσιος (Ελλάδα) Άγνωστα 20px|border|Ελλάδα Χατζηδάκις (Ελλάδα) Άγνωστα – 20px|border|Ελλάδα Ιωάννης Βουράκης (Ελλάδα) Δεν τερμάτισε 20px|border|Ελλάδα Λεωνίδας Λανγκάκης (Ελλάδα) Δεν τερμάτισε

 Πηγές 
 Επίσημο Χρονικό των Αγώνων (Τόμος Α'): 
 Επίσημο Χρονικό των Αγώνων (Τόμος Β'): 
 Εθνοσπόρ: 108 Χρόνια Ολυμπιακοί Αγώνες (1896-2004) (σελ. 12)



Τουφέκι